
PRAVILNIK O PRENEHANJU VELJAVNOSTI PRAVILNIKA O POSTOPKU ZA VPIS IN IZBRIS IZ RAZVIDA ZASEBNIH VISOKOŠOLSKIH UČITELJEV

PREDLOG


EVA: 2026-3370-0021


II.	BESEDILO ČLENOV
Na podlagi 190. člena v zvezi z 9. točko tretjega odstavka 201. člena Zakona o visokem šolstvu (Uradni list RS, št. 56/25) in tretjega odstavka 74. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23, 83/25 – ZOUL in 979/26) minister za izobraževanje, znanost in mladino izdaja

Pravilnik o prenehanju veljavnosti pravilnika o postopku za vpis in izbris iz razvida zasebnih visokošolskih učiteljev
1. člen
(prenehanje veljave)

	Z dnem uveljavitve tega pravilnika preneha veljati Pravilnik o postopku za vpis in izbris iz razvida zasebnih visokošolskih učiteljev (Uradni list RS, št. 21/94).
KONČNA DOLOČBA
2. člen
(začetek veljave)

	Ta pravilnik začne veljati naslednji dan po objavi v Uradnem listu Republike Slovenije.


III.	OBRAZLOŽITEV

K 1. členu:
Z uveljavitvijo Zakona o visokem šolstvu (Uradni list RS, št. 56/25; v nadaljnjem besedilu: ZViS-1) je bil ukinjen v prejšnjem Zakonu o visokem šolstvu obstoječ institut zasebnega visokošolskega učitelja, pri čemer je prehod v ukinitev omenjenega statusa ZViS-1 uredil v določbah 190. člena. Slednji določa, da status zasebnega visokošolskega učitelja preneha najkasneje v enem letu po uveljavitvi ZViS-1 oziroma še pred iztekom tega obdobja, če zasebni visokošolski učitelj ne izpolnjuje več pogojev v skladu s Pravilnikom o postopku za vpis in izbris iz razvida zasebnih visokošolskih učiteljev (Uradni list RS, št. 21/94). O postopkih za vpis v razvid zasebnih visokošolskih učiteljev, ki so se začeli pred uveljavitvijo tega zakona, ministrstvo, pristojno za visoko šolstvo, v treh mesecih po uveljavitvi tega zakona po uradni dolžnosti izda sklepe o ustavitvi postopkov.
 
Upoštevajoč tretji odstavek 201. člena ZViS-1 z dnem njegove uveljavitve prenehajo veljati tam našteti podzakonski predpisi, ki pa se uporabljajo do začetka uporabe podzakonskih predpisov, izdanih na podlagi ZViS-1. Določbe citiranega člena v 9. točki tretjega odstavka med te prištevajo tudi Pravilnik o postopku za vpis in izbris iz razvida zasebnih visokošolskih učiteljev (Uradni list RS, št. 21/94). Ker se skladno s prej navedenim 190. členom ZViS-1 status zasebnega visokošolskega učitelja v celoti ukinja, torej nov pravilnik iz tega naslova ne bo sprejet, pač pa preneha veljati že z uveljavitvijo ZViS-1. 
 

K 2. členu:
Določen je začetek veljave pravilnika.

